વર્લ્ડ નંબર વન સિમોના હાલેપે ફ્રેન્ચ ઓપન ટેનિસ ટૂર્નામેન્ટમાં મહિલા સિંગલ્સનું ટાઇટલ જીતી લીધું છે. રોમાનિયાની હાલેપે અમેરિકાની સ્લોએન સ્ટિફન્સને 3-6, 6-4, 6-1થી હરાવી હતી. ટોચની ક્રમાંકિત હાલેપ કારકિર્દીમાં પ્રથમ વખત ગ્રાન્ડ સ્લેમ જીતવા સફળ રહી છે. આ સિવાય 1978 પછી રોમાનિયાની કોઈ ખેલાડી ફ્રેન્ચ ઓપનમાં ચેમ્પિયન બની છે. 40 વર્ષ પહેલા રોમાનિયાની વર્જીનિયા રુજિચી ચેમ્પિયન બની હતી.